

**/ārkārtas/ DOMES SĒDES PROTOKOLS**

*Kokneses novada Kokneses pagastā*

2019.gada 5.augustā Nr.11

Pamatojoties uz likuma “Par pašvaldībām” 28.panta  pirmo daļu , trešo daļu un ceturto daļu, Kokneses  novada domes priekšsēdētāja vietnieks Māris Reinbergs 2019. gada  5. augustā  plkst. 9.oo ir sasaucis novada domes ārkārtas  sēdi un izsludinājis  šādu sēdes  darba kārtību:

SĒDES DARBA KĀRTĪBA

1.Par ģimenes atbalsta centra “Dzeguzīte” direktoru

2. Par papildus finansējuma piešķiršanu

Sēde tiek atklāta plkst. 9.oo

SĒDI VADA domes priekšsēdētāja vietnieks Māris Reinbergs

PROTOKOLĒ- domes sekretāres p.i. Dace Zariņa

SĒDĒ PIEDALĀS:

Domes deputāti: Ilgonis Grunšteins, Aigars Kalniņš, Dāvis Kalniņš, Pēteris Keišs, Rihards Krauklis, Jānis Krūmiņš, Henriks Ločmelis, Ivars Māliņš, Edgars Mikāls, Valdis Silovs, Ziedonis Vilde

Administrācijas darbinieki:

Ilmārs Klaužs – domes izpilddirektors;

Lāsma Ruža- Riekstiņa – Iršu pagasta pārvaldes vadītāja;

Anita Šmite- Tūrisma un sabiedrisko attiecību nodaļas vadītāja

Uzaicinātās personas:

Rita Gabaliņa – pirmsskolas izglītības iestādes “Gundega” vadītāja

Domes sēdē nepiedalās deputāti:

Jānis Liepiņš – darbā;

Jānis Miezītis – darbā;

Dainis Vingris- atvaļinājumā

Sēdes vadītājs atklāj domes ārkārtas sēdi un lūdz deputātus ar balsojumu apstiprināt 2019.gada 5.augusta ārkārtas domes sēdes darba kārtību.

Atklāti balsojot, PAR- 12 ( Ilgonis Grunšteins, Aigars Kalniņš, Dāvis Kalniņš, Pēteris Keišs, Rihards Krauklis, Jānis Krūmiņš, Henriks Ločmelis, Ivars Māliņš, Edgars Mikāls, Valdis Silovs, Ziedonis Vilde, Māris Reinbergs), PRET- nav, ATTURAS- nav, Kokneses novada dome NOLEMJ apstiprināt izsludināto ārkārtas domes sēdes darba kārtību:

SĒDES DARBA KĀRTĪBA:

**1.Par ģimenes atbalsta centra “Dzeguzīte” direktoru**

**2.** **Par papildus finansējuma piešķiršanu**

**1.**

**Par ģimenes atbalsta centra “Dzeguzīte” direktoru**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZIŅO: Ilmārs Klaužs

Kokneses novada dome ir saņēmusi ģimenes atbalsta centra “Dzeguzīte” direktores Ilzes Bukovskas iesniegumu ar lūgumu izbeigt ar viņu darba tiesiskās attiecības ar 2019.gada 31.jūliju.

Ņemot vērā iepriekš minēto, atklāti balsojot, PAR- 10 ( Ilgonis Grunšteins, Aigars Kalniņš, Dāvis Kalniņš, Pēteris Keišs, Rihards Krauklis, Jānis Krūmiņš, Henriks Ločmelis, Ivars Māliņš, Edgars Mikāls, Valdis Silovs), PRET- nav, ATTURAS- nav, Māris Reinbergs, Ziedonis vilde balsojumā nepiedalās) Kokneses novada dome NOLEMJ:

1.Apstiprināt Kokneses novada domes izpilddirektora 29.07.2019. rīkojumu par darba tiesisko attiecību izbeigšanu ar Ģimenes atbalsta centra direktori Ilzi Bukovsku.

2.Izsludināt pieteikšanos uz ģimenes atbalsta centra “Dzeguzīte” direktora amatu.

3.Apstiprināt prasības pretendentam uz ģimenes atbalsta centra “Dzeguzīte” direktora amatu *( prasības pievienotas pielikumā)*.

4.Lai izvērtētu pretendentus uz ģimenes atbalsta centra “Dzeguzīte” direktora amatu , apstiprināt komisiju sekojošā sastāvā:

Komisijas priekšsēdētājs :

Ilmārs Klaužs- domes izpilddirektors;

Komisijas locekļi:

Dzintra Krišāne- domes sekretāre;

Māris Reinbergs- domes priekšsēdētāja vietnieks;

Lāsma Ruža – Riekstiņa Iršu pagasta pārvaldes vadītāja;

Ziedonis Vilde – domes deputāts

APSTIPRINĀTS

ar Kokneses novada domes

2019.gada 5. augusta lēmumu Nr.1.

**Kokneses novada dome,** Reģ. Nr.90000043494 aicina darbā ģimenes atbalsta centra **“Dzeguzīte” direktoru.**

**Prasības pretendentiem:**

- otrā līmeņa augstākā izglītība ;

- vismaz divu gadu pieredze kolektīva vadīšanā;  
- normatīvo aktu, kas reglamentē darbu, pārzināšana;  
- labas saskarsmes un komunikācijas prasmes;  
- prasme strādāt ar biroja tehniku;

- vēlamas svešvalodu zināšanas;

- B kategorijas autovadītāja apliecība

**Galvenie pienākumi:**

1.vadīt un organizēt Atbalsta centra darbu un nodrošina tā darbības nepārtrauktību;

2.noteikt Atbalsta centra struktūru un darbinieku amatu sarakstus, kā arī darbinieku atalgojumu Kokneses novada domes apstiprinātā darba samaksas fonda ietvaros;

3.nodrošināt Atbalsta centra personāla vadību un attīstību, pieņemt un atbrīvot no darba Atbalsta centra darbiniekus, noteikt viņu kompetenci un atbildību;

4.nodrošināt Atbalsta centra darbības tiesiskumu un krīzes centra resursu lietderīgu izmantošanu;

5.nodrošināt Atbalsta centra grāmatvedības uzskaiti un pārskatu par finanšu resursu izlietojumu iesniegšanu atbilstoši likumiem „Par grāmatvedību” un „Par budžeta un finanšu vadību”;

6.atbilstoši savai kompetencei izdot rīkojumus;

7.slēgt darba un saimnieciskos līgumus, izsniegt pilnvaras, apstiprināt darbinieku amata aprakstus un Atbalsta centra iekšējās kārtības noteikumus, atvērt norēķinu kontus bankās;

8.veikt bērna aizbildņa pienākumus, ja Atbalsta centrā ievietotajam bērnam nav iecelts aizbildnis.

**Piedāvājam:**  
- interesantu, radošu  un atbildīgu darbu;  
- sociālās garantijas;

-darba algu- **1191,00** *euro*

**Pieteikuma dokumentus** – motivācijas vēstuli, dzīves un iepriekšējās darba pieredzes aprakstu (CV) , izglītību apliecinošu dokumentu kopijas, ģimenes atbalsta centra “Dzeguzīte” attīstības vīziju turpmākajiem trīs gadiem ( ne vairāk 2 A4 lappuses), līdz 2019.gada 19.augustam **plkst.17.oo** iesniegt personīgi Kokneses novada domes kancelejā vai sūtīt pa pastu uz adresi: Melioratoru ielā 1, Koknesē, Kokneses pagastā, Kokneses novadā, LV-5113 vai elektroniskā veidā ([dome@koknese.lv](mailto:dome@koknese.lv)) .

Papildus informāciju var saņemt pa tālruni 65133644; 26435216 ( novada domes izpilddirektors Ilmārs Klaužs).

**2.**

**Par papildus finansējuma piešķiršanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( H.Ločmelis)

ZIŅO: Ilmārs Klaužs

Lai pabeigtu pirmsskolas izglītības iestādes “Gundega” teritorijas labiekārtošanu – lietus ūdens novadīšanas sistēmas izveidei nepieciešami **2139,10 *euro*** *( divi tūkstoši viens simts trīsdesmit deviņi euro 10 centi).*

Ņemot vērā iepriekš minēto, atklāti balsojot, PAR- 12 ( Ilgonis Grunšteins, Aigars Kalniņš, Dāvis Kalniņš, Pēteris Keišs, Rihards Krauklis, Jānis Krūmiņš, Henriks Ločmelis, Ivars Māliņš, Edgars Mikāls, Valdis Silovs, Ziedonis Vilde, Māris Reinbergs), PRET- nav, ATTURAS- nav, Kokneses novada dome NOLEMJ

1.No pašvaldības budžeta piešķirt finansējumu līdz **2139,10** *euro (divi tūkstoši viens simts trīsdesmit deviņi euro 10 centi)* pirmsskolas izglītības iestādes “Gundega” teritorijas sakārtošanai- lietus ūdens novadīšanas sistēmas izveidei .

Sēde slēgta plkst.9.45

Sēdes vadītājs,

domes priekšsēdētāja vietnieks *(personiskais paraksts)* M.Reinbergs

Protokolists,

domes sekretāres p.i. *( personiskais paraksts)* D.Zariņa